ผมยังคงวนเวียนอยู่แถวบ้านโป่ง จังหวัดราชบุรีนะครับ ร้านที่ทานวันนี้เป็นร้านที่ขับผ่านบ่อยที่สุด เพราะอยู่บนเส้นทางที่มุ่งหน้ากลับกรุงเทพครับ เป็นร้านอาหารจีนชื่อ ภัตตาคารหนูแซ่ตัน ครับ

ภัตตาคารหนูแซ่ตัน อยู่บนถนนแสงชูโต ร้านอยู่ตรงหัวมุมสี่แยกแสงชูโตฝั่งมุ่งหน้าเข้ากรุงเทพครับ ทางร้านมีลานจอดรถบริการ

ร้านจะมี 2 อาคาร อาคารแรกริมถนนเป็นอาคาร 2 ชั้นมีที่นั่งประมาณ 50 ที่ ส่วนอาคารด้านหลังจะเป็นอาคาร 3 ชั้นมีพื้นที่กว้างขวางกว่าอาคารแรก เหมาะสำหรับงานจัดเลี้ยงครับ ร้านนี้เปิดตั้งแต่ 6 โมง ซึ่งผมว่าเช้ามากสำหรับร้านอาหารจีนนะครับ แต่ทางร้านบอกมาว่า ช่วงเช้าลูกค้าส่วนใหญ่จะเป็นพระครับ เพราะลูกศิษย์จะนิมนต์มาฉันอาหารเช้าที่ภัตตาคารเลยครับ 555 ส่วนช่วงเที่ยงจะเป็นลูกค้าทั่วไป และช่วงเย็นจะเป็นงานเลี้ยงต่างๆครับ

เมนูอาหารของทางร้านไม่มีราคาระบุไว้นะครับ ทำให้ต้องลุ้นเอาว่าราคาจะออกมาเท่าไหร่ (หรือว่าเค้ามีเมนูที่ระบุราคาแต่พวกผมไม่ได้รับนะครับ)
เมนูที่ทานกันมี ทอดมันกุ้ง , สาหร่ายห่อกุ้ง , ขนมจีบ​ , หอยจ๊อปู , กระเพาะปลาผัดแห้ง , หน่อไม้ทะเลผัดกุ้ง , เนื้อปูผัดผงกะหรี่ , ไก่ผัดเม็ดมะม่วง , ข้าวผัดกุ้ง+กุนเชียง และ ผัดหมี่ฮ่องกงเนื้อปูเห็ดหอม 

... ทอดมันกุ้ง : ชิ้นเล็กๆไม่เหมือนกับทอดมันกุ้งอันอื่นเพราะทางร้าน ทำมาแบบทอดมันปลากลาย มีรสเผ็ด เด็กๆทานไม่ได้ ทอดมามันๆ รสชาติพอใช้ได้
... สาหร่ายห่อกุ้ง : รสชาติใช้ได้ เนื้อร่วนไปหน่อย
... ขนมจีบ : ชิ้นไม่ใหญ่ รสชาติออกไปทางจืดหน่อย
... หอยจ๊อปู : ลูกเล็ก รสชาติใช้ได้ครับ เด็กๆแย่งกันทานครับ
... กระเพาะปลาผัดแห้ง : เสริฟมาน่าตาน่าทาน รสชาติใช้ได้ แต่แอบมันไปหน่อย
... หน่อไม้ทะเลผัดกุ้ง : รสชาติใช้ได้ครับ
... เนื้อปูผัดผงกะหรี่ : จานนี้ทำเอาผิดหวังไปหน่อยนะครับ รสชาติยังไม่กลมกล่อมเท่าไหร่ แถมยังมีรสขมๆผสมมาด้วยครับ
... ข้าวผัดกุ้ง+กุนเชียง : เสริฟมาจานใหญ่มาก กุ้งปิดหน้ามาทั่วจานประมาณว่าให้กุ้งมาเยอะนะ ^^ ส่วนรสชาติจะคล้ายข้าวผัดอเมริกัน รสชาติออกจืดไปหน่อย ถ้าชอบรสจัดต้องปรุงเพิ่มแน่นอนครับ แต่รสจืดๆเด็กๆก็ทานได้ครับ
… ไก่ผัดเม็ดมะม่วง : ให้เม็ดมะม่วงมาเต็มๆ รสชาติใช้ได้ครับ แต่ก็แอบมันพอสมควร
... ผัดหมี่ฮ่องกงเนื้อปูเห็ดหอม : มาแบบข้าวผัดเลยครับ จานใหญ่ เส้นเยอะ เนื้อปูโรยอยู่บนหน้า ส่วนรสชาติกลางๆครับ 

โดยรวม อาหารรสชาติกลางๆ ปริมาณอาหารต่อจานค่อนข้างมาก มีห้องแอร์บริการครับ

ปล. ทางร้านมีบริการจัดส่งอาหารนอกสถานที่ด้วยนะครับ